



ที่ มท ๐๘16.3/ว						กรมส่งเสริมการปกครองท้องถิ่น 
ถนนนครราชสีมา เขตดุสิต กทม. ๑๐๓๐๐
				  	           มีนาคม 2569
[bookmark: _Hlk223604734]เรื่อง	ขอเชิญเข้าร่วมโครงการอบรมเชิงปฏิบัติการการใช้งานระบบ ปพ.3 ออนไลน์ ของสำนักงานคณะกรรมการการศึกษาขั้นพื้นฐาน ประจำปีการศึกษา 2568 ในรูปแบบการอบรมออนไลน์
เรียน  ผู้ว่าราชการจังหวัด ทุกจังหวัด 
อ้างถึง  1. หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 961 ลงวันที่ 1 เมษายน 2565    
	2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 4831 ลงวันที่ 12 พฤศจิกายน 2567  
	3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 1375 ลงวันที่ 25 มีนาคม 2568                                                        
สิ่งที่ส่งมาด้วย 	1. กำหนดการอบรมเชิงปฏิบัติการฯ 	    จำนวน 1 ชุด
	2. ปฏิทินการดำเนินงานเกี่ยวกับรายงานฯ	  จำนวน 1 ชุด
ตามที่ กรมส่งเสริมการปกครองท้องถิ่นได้มีหนังสือแจ้งการจัดทำแบบรายงานผู้สำเร็จการศึกษา ตามหลักสูตรแกนกลางการศึกษาขั้นพื้นฐาน (ปพ.3) โดยให้สถานศึกษาในสังกัดองค์กรปกครองส่วนท้องถิ่น
ที่จัดการศึกษาระดับชั้นประถมศึกษาและชั้นมัธยมศึกษาทุกแห่งจัดทำแบบรายงานผู้สำเร็จการศึกษาฯ 
ผ่านระบบ ปพ.3 ออนไลน์ ของสำนักงานคณะกรรมการการศึกษาขั้นพื้นฐาน ตั้งแต่ปีการศึกษา 2564 
เป็นต้นไป โดยให้ผู้ที่ทำหน้าที่ “เจ้าพนักงานทะเบียน” ของสำนัก/กองการศึกษาในองค์กรปกครองส่วนท้องถิ่นเป็นผู้ตรวจสอบข้อมูลและยืนยันความถูกต้องตามแบบรายงานผู้สำเร็จการศึกษาตามที่กระทรวงศึกษาธิการกำหนด ความละเอียดแจ้งแล้ว นั้น    
	กรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษาขั้นพื้นฐานว่า
ได้กำหนดจัดโครงการอบรมเชิงปฏิบัติการการใช้งานระบบ ปพ.3 ออนไลน์ ของสำนักงานคณะกรรมการการศึกษาขั้นพื้นฐาน ประจำปีการศึกษา 2568 โดยมีวัตถุประสงค์เพื่อสื่อสารทำความเข้าใจ และฝึกปฏิบัติการใช้งานระบบ ตลอดจนรับทราบขั้นตอนและวิธีการใช้งานระบบ ปพ.3 ออนไลน์ ดังนั้น เพื่อให้การรายงานผู้สำเร็จการศึกษา ตามหลักสูตรแกนกลางการศึกษาขั้นพื้นฐาน ในระบบ ปพ.3 ออนไลน์ ของสถานศึกษาสังกัดองค์กรปกครองส่วนท้องถิ่น เป็นไปด้วยความเรียบร้อยและบรรลุตามวัตถุประสงค์ จึงขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาขั้นพื้นฐาน มอบหมายบุคลากรในสังกัดเข้าร่วมอบรมฯ ในวันพุธที่ 11 มีนาคม 2569 เวลา 08.30 - 14.30 น. ผ่านระบบอินเทอร์เน็ต 3 ช่องทางหลัก ได้แก่ 1) www.youtube.com/@OBECChannel
2) www.facebook.com/obectvline และ 3) www.obectv.tv ดังนี้
1. ผู้ที่ปฏิบัติหน้าที่ “เจ้าพนักงานทะเบียน” ขององค์กรปกครองส่วนท้องถิ่น ในการตรวจสอบและยืนยันข้อมูลแบบรายงานผู้สำเร็จการศึกษา ตามหลักสูตรแกนกลางการศึกษาขั้นพื้นฐาน (ปพ.๓) 





/2. ผู้ที่ปฏิบัติ …

2. ผู้ที่ปฏิบัติหน้าที่ “นายทะเบียน” ของสถานศึกษาสังกัดองค์กรปกครองส่วนท้องถิ่น 
ในการจัดทำ และเก็บแบบรายงานผู้สำเร็จการศึกษาตามหลักสูตรแกนกลางการศึกษาขั้นพื้นฐาน (ปพ.๓) 
ที่มีนักเรียนที่สำเร็จการศึกษาระดับชั้นประถมศึกษาปีที่ 6 ชั้นมัธยมศึกษาปีที่ ๓ และชั้นมัธยมศึกษาปีที่ 6 รายละเอียดปรากฏตาม QR Code ท้ายหนังสือนี้
		จึงเรียนมาเพื่อโปรดพิจารณา
						   ขอแสดงความนับถือ
 



             อธิบดีกรมส่งเสริมการปกครองท้องถิ่น





กองส่งเสริมและพัฒนาการจัดการศึกษาท้องถิ่น		                	
กลุ่มงานส่งเสริมการจัดการศึกษาท้องถิ่น
โทร. ๐-๒๒๔๑-๙๐๐๐ ต่อ ๕๓๑8
ไปรษณีย์อิเล็กทรอนิกส์ saraban@dla.go.th 
ผู้ประสานงาน นางสาวมารียะห์ ดามาลี โทร. 063-584-7236               
[image: ]   สิ่งที่ส่งมาด้วย

